《当下吟二首示诸儿 其二》
明代·杨起元

当下真心是谓良，不由闻见不思量。千层习气须臾尽，万卷经书片语长。

轻可御风超倏忽，清如临水濯沧浪。也无奇特无增长，只是孩提爱恋常。

作者简介：（1547—1599）广东归善人，字贞复，号复所。万历五年进士。从罗汝芳学王阳明理学。张居正当政，恶讲学。适汝芳被劾罢，起元宗王学如常。官至吏部左侍郎。天启初追谥文懿。有《證学编》、《杨文懿集》等。